# საქართველოს კომუნიკაციების ეროვნული კომისიის

**დადგენილება N12**

**2005 წლის 28 ოქტომბერი ქ. თბილისი**

**"რეგულირების საფასურის განსაზღვრისა და გადახდის წესის**

**შესახებ"**

„ელექტრონული კომუნიკაციების შესახებ“ საქართველოს კანონის მე-12 მუხლის,

„მაუწყებლობის შესახებ“ საქართველოს კანონის მე-12 მუხლის, „რეგულირების საფასურის შესახებ“ საქართველოს კანონის მე-3 მუხლის მე-2 პუნქტის შესაბამისად, კომისიამ **დაადგინა:**

1. რეგულირების საფასური წარმოადგენს საქართველოს კომუნიკაციების ეროვნული კომისიის ბიუჯეტის ფორმირების ძირითად წყაროს და უშუალოდ არის დაკავშირებული მისთვის საქართველოს კანონმდებლობით მინიჭებული სფეროების რეგულირების ფუნქციის საჯაროდ და დამოუკიდებლად შესრულებასთან. რეგულირების ყოველწლიური საფასურიდან იფარება კომისიის ბიუჯეტით განსაზღვრული ხარჯები.

2. ელექტრონული კომუნიკაციების სფეროში რეგულირების საფასურის გადამხდელები არიან ავტორიზებული პირები.

3. რეგულირების საფასურის ოდენობაა ელექტრონული კომუნიკაციების სფეროში ავტორიზებული პირის მიერ განხორციელებული და რეგულირებას დაქვემდებარებული საქონლის (მომსახურების) მიწოდების ან/და შესრულებული სამუშაოს მთლიანი ღირებულების (დღგ-ის გარეშე) 0,75 პროცენტი. *(19.11.2010 N 6)*

31. რეგულირების საფასურის ოდენობაა მობილური საკომუნიკაციო მომსახურების გაწევის (მიწოდების) ან/და შესრულებული სამუშაოს მთლიანი ღირებულების (დღგ–ის და აქციზის გარეშე) 0,75 პროცენტი. *(19.11.2010 N 6)*

4. მაუწყებლობის სფეროში რეგულირების საფასურის გადამხდელები არიან სათემო და კერძო მაუწყებლობის ლიცენზიის მფლობელები.

5. რეგულირების საფასურის ოდენობაა მაუწყებლობის სფეროში ლიცენზიის მფლობელის მიერ განხორციელებული და რეგულირებას დაქვემდებარებული საქონლის (მომსახურების) მიწოდების ან/და შესრულებული სამუშაოს მთლიანი ღირებულების (დღგ-ის გარეშე) 0.5 პროცენტი. *(19.11.2010 N 6)*

6. ავტორიზებული პირები და სამაუწყებლო ლიცენზიის მფლობელები ვალდებული არიან ყოველთვიურად, არა უგვიანეს საანგარიშო თვის მომდევნო თვის 20 რიცხვისა, ამ დადგენილებით განსაზღვრული ფორმით (დანართი N1 და დანართი N2)

წარუდგინონ კომისიას ინფორმაცია გაანგარიშებული რეგულირების საფასურის თაობაზე და ჩარიცხონ კომისიის ანგარიშზე რეგულირების საფასური.

7. რეგულირების საფასურის გადამხდელის მიერ ბალანსში ასახული წლიური შემოსავლის დაზუსტების შემთხვევაში კორექტირებას ექვემდებარება რეგულირების საფასურის თანხაც.

8. რეგულირების საფასურის გადაუხდელობისათვის ან გადახდის ვადების დარღვევისათვის რეგულირების საფასურის გადამხდელი პასუხს აგებს საქართველოს კანონმდებლობის შესაბამისად.

9. რეგულირების საფასურის გადამხდელის მიერ საქმიანობის შეწყვეტის შემთხვევაში იგი ვალდებულია საქმიანობის შეწყვეტიდან 30 დღის განმავლობაში კომისიას წარუდგინოს ინფორმაცია რეგულირების საფასურის ოდენობის თაობაზე.

10. დაევალოს კომისიის აპარატის სამართლებრივ საკითხთა სამსახურს (კ. ყურაშვილი) აღნიშნული დადგენილების საქართველოს ნორმატიული აქტების სახელმწიფო რეესტრში გატარება კანონმდებლობით დადგენილი წესით.

11. დადგენილება ამოქმედდეს გამოქვეყნებისთანავე.

კომისიის თავმჯდომარე ***დ. ქიტოშვილი***

*დანართი N1 (19.11.2010 N 6)*

## საქართველოს კომუნიკაციების ეროვნული კომისია რეგულირების ყოველწლიური საფასურის გაანგარიშება ელექტრონული

**კომუნიკაციების სფეროში ავტორიზებული პირებისათვის**

…………………………………………….. (საანგარიშო პერიოდის დასახელება)

…………………………………………….. (პასუხისმგებელი პირის სახელი, გვარი)

…………………………………………… ……………………… (ავტორიზებული პირის დასახელება) (ტელეფონის ნომერი)

………………………………………….. (საიდენტიფიკაციო კოდი)

|  |  |
| --- | --- |
| 1. მთლიანი შემოსავალი დღგ–ის გარეშე |  |
| 2. რეგულირების საფასური – I სტრიქონის 0,75 % |  |
| 3. ფაქტობრივად გადახდილია |  |
| 4. გადასახდელი თანხა საანგარიშო პერიოდში(სტრ.2 -სტრ.3) |  |

დირექტორი: მთავარი ბუღალტერი: ბ.ა.

*დანართი N2 (19.11.2010 N 6)*

## საქართველოს კომუნიკაციების ეროვნული კომისია რეგულირების ყოველწლიური საფასურის გაანგარიშება

**სამაუწყებლო ლიცენზიის მფლობელებისათვის**

…………………………………………….. (საანგარიშო პერიოდის დასახელება)

…………………………………………….. (პასუხისმგებელი პირის სახელი, გვარი)

……………………………………………… …………………………… (ლიცენზიის მფლობელის დასახელება) (ტელეფონის ნომერი)

.......................................................................

(საიდენტიფიკაციო კოდი)

|  |  |
| --- | --- |
| 1. მთლიანი შემოსავალი დღგ–ის გარეშე |  |
| 2. რეგულირების საფასური – I სტრიქონის 0,5 % |  |
| 3. ფაქტობრივად გადახდილია |  |
| 4. გადასახდელი თანხა საანგარიშო პერიოდში(სტრ.2 -სტრ.3) |  |

დირექტორი: მთავარი ბუღალტერი: ბ.ა.